વ્‍યક્તિ સંસ્‍થા માટે છે કે સંસ્‍થા વ્‍યક્તિ માટે? અથવા વેપારી ગ્રાહક માટે છે કે ગ્રાહક વેપારી માટે? આવા પ્રશ્નની એકપક્ષીય ચર્ચા થાય છે ત્‍યારે તેનો સર્વગ્રાહી ઉકેલ મળી શકતો નથી. તેનો ઉત્તર પરસ્‍પરં ભાવયન્‍તં મંત્રમાં મળે છે. જયાં બન્ને પક્ષ એકબીજાની ચિંતા કરે. માણસના દિલમાં જડ ઘાલીને બેઠેલા લોભ-મોહ અને સ્‍વાર્થ જેવા નિંદામણનો નાશ કર્યા વિના પરમાર્થનું પારિજાત કયાંથી ખીલે?